section_heading: Pravila
paragraph_text: Od 2010. godine draft traje tri dana. Prvi dan je rezerviran samo za prvu rundu, u kojoj svaka momčad ima po 10 minuta za odabir igrača. Druga i treća runda su na rasporedu drugi dan, sa 7 minuta predviđenih za odabir u drugoj i 5 minuta u trećoj rundi, dok su ostale četiri runde na rasporedu treći dan. Ako momčad ne uspije u predviđenom vremenskom roku napraviti odabir, ona ga može objaviti kasnije, ali uz rizik da sljedeća momčad obavi svoj odabir prije nje. Momčadi mogu i trgovati pickovima s drugim momčadima. Mogu ih razmijeniti za druge pickove, bilo na ovom ili nekom od idućih draftova, ili ih mogu razmijeniti za igrače koje već imaju u momčadi. Dogovori o trgovini se mogu odvijati prije drafta, ali i za vrijeme samog drafta.